Source: http://precedens.mandiner.hu/cikk/20181026_nemet_alkotmanybirosag_a_kozalkalmazottakat_nem_illeti_meg_a_sztrajk_joga
Timestamp: 2018-11-20 06:14:25
Document Index: 27103237

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Német Alkotmánybíróság: a közalkalmazottakat nem illeti meg a sztrájk joga | Mandiner.precedens
Német Alkotmánybíróság: a közalkalmazottakat nem illeti meg a sztrájk joga
2018. október 26. 13:31
A Német Szövetségi Alkotmánybíróság döntésének értelmében a német közalkalmazottakat nem illeti meg a sztrájkoláshoz való jog. A bíróság azzal érvel, hogy a sztrájkjog elvétele nemcsak egy modern állam folyamatos funkcionálását biztosítja, hanem egy olyan szemléletet is tükröz, amelynek az az alapfeltevése, hogy a közalkalmazottaknak kötelességük a munkaidejük alatt feladatukat legjobb tudásuk szerint ellátni.
Németországban körülbelül 1,8 millió fő dolgozik közalkalmazottként. Több privilégium is megilleti őket a köz szolgálatában végzett munkájukért. Ilyenek például a kedvezőbb feltételekkel igénybe vehető egészségbiztosítási csomagok vagy épp a magasabb fokú munkabiztonság. A sztrájk joga azonban tiltott a közalkalmazottakról szóló törvény értelmében. A vizsgált ügy hátterében az áll, hogy még a nyár folyamán több tanár is részt vett egy szakszervezet által szervezett tüntetésen, munkaidőben. (A 800.000 fős tanári állomány kétharmada közalkalmazotti státusszal bír.) A hatóságok szerint azzal, hogy a tanárok munkaidőben egy efféle eseményhez csatlakoztak, megsértették a közalkalmazotti munkakörhöz tapadó alapvető jogokat, kötelezettségeket. A tanárok gyakorlatilag nem vehettek volna részt a tüntetésen engedély nélkül, s nem hiányozhattak volna munkahelyükről. Az ügyet végül peres útra terelték az oktatók. Véleményük szerint attól, hogy közalkalmazottak, őket is megilleti a sztrájkhoz való jog. A rendes bírósági eljárás után a Német Szövetségi Alkotmánybíróság elé került az ügy, mivel a tanárok alkotmányjogi panaszt nyújtottak be.
Az Alkotmánybíróság körültekintően megvizsgálta a négy panaszos kérelmét, és azt az ítéletet hozta, hogy a tanárokat nem illette meg a fent megnevezett jog. Az Alkotmánybíróság indoklásában azt írta, hogy mind a német alkotmánnyal, mind az Emberi Jogok Európai Egyezményével összhangban áll az a jogszabályi rendelkezés, amelynek értelmében a közalkalmazottak nem sztrájkolhatnak. Uli Silberbach, a Német Közszolgálati Szervezet elnöke szerint az Alkotmánybíróság helyes döntést hozott, mivel a közszolgálatot ellátó személyeket nemcsak jogok illetik meg, hanem komoly kötelezettségek is terhelik, hiszen magát az államot képviselik. Az elnök azt is hozzátette, hogy beláthatatlan következményekkel járna, ha a közszolgák is bármikor részt vehetnének ilyen eseményeken. Thomas De Maizière, Németország szövetségi belügyminisztere szerint sem lett volna méltányos a sztrájkjog megadása, hiszen egy modern állam működésének alapvető feltétele az, hogy a köz szolgálatában eljáró személyek zavartalanul végezzék munkájukat. Ők a közjó iránt köteleződtek el, s feladatuk az, hogy az állam folytonos működését biztosítsák.
Bundesverfassungsgericht Ban on strike action for civil servants is constitutional
Németország, sztrájk, német alkotmánybíróság, Precedens, Jog, német közalkalmazottak.
A bejegyzés trackback címe: http://precedens.mandiner.hu/trackback/32334
Az Alkotmánybíróság egyszerre lépett fel a rokkantsági ellátásra jogosultak és az alkotmányos identitás védelmében
Jó eséllyel a CDU/CSU frakcióvezető-helyettese lesz a német Szövetségi Alkotmánybíróság elnökhelyettese
Történelmi mítoszok és alkotmányosság – egy nemzet önképe hat a politikai és közjogi rendszerére
Németország tudatosan készül a brexit utáni Európára – beszélgetés Harmathy Attilával
Könyvbemutató – Deli Gergely: Az eleven jog fájáról. Elmélet és történet a természetjog védelmében
S. Attila: Köszönet. Nagyon jó írásra hívtátok fel a figyelmet. A... 20:29 Elemzés: A válság miatt lett kevésbé demokratikus az EU S. Attila: Jó lenne a Papát kérdezgetni minél többet. Szerintem tudna még... 20:15 Németország tudatosan készül a brexit utáni Európára – beszélgetés Harmathy Attilával Világpanoráma: Az USA szankciókkal fenyegeti Oroszországot a NS2 építése... 18:08 Jó eséllyel a CDU/CSU frakcióvezető-helyettese lesz a német Szövetségi Alkotmánybíróság elnökhelyettese Akitlosz: Éppen a népszavazások hiánya jelzi a demokratikus... 18:45 Az Európai Unió csak a nemzetállamokat gyengítő népszavazásokat támogatja KTAA: Azért hosszabbítják meg a határellenőrzést, hogy nehogy... 13:21 Több tagállam meghosszabbítja az ideiglenes határellenőrzéseket a schengeni határokon drkovax: Így legalább Kiska egyszerre 9 Soros jelöltet is kinevezhet az... 16:09 Elbukott az alkotmánybíróság reformjáról szóló kezdeményezés Szlovákiában kaltran: Ez a fazon úgy beszél, mintha egyenesen a Szovjet szocialista... 16:32 Könyvajánló: az alkotmányok a történelem foglyai ggg: Remélem a tanárok továbbviszik az ügyet Strasbourgig ügyes... 10:02 Német Alkotmánybíróság: a közalkalmazottakat nem illeti meg a sztrájk joga hátakkor: "természetesen nem ismerem az NSZK alkotmánytörténelmét" E... 08:00 A német kormány csökkentené a tartományi hatásköröket józan paraszti ész: Ez minden normális ember első gondolata. Gyurcsányi is... 23:43 Németország: ránk nem vonatkozik az Európai Unió Bíróságának döntése